Lõpetuseks üks sakslastega seotud seik Euroopast. Mind esitati (soovitus tuli Hollandist) ühe saksa fondi poolt korraldatud konkursile, detailseid tingimusi juhistes polnud, vaid lause, et "kui tead kuni 26-aastast Euroopa noort…" Esimese kirjaga võeti avaldus vastu, teisega öeldi, et nende  soov on seda korraldada 2011. aastaks ning ma saan märtsis 27 ning seega minu avaldus jäetakse välja. Kui nii Holland kui lõpuks ka mina küsisime vastu, et kus on see kirjas, et ei tohi saada 27, peaks olema sündinud 1985 vms ning et seega ka need, kes veel 25 ning saavad 26 lähikuudel ei saa osaleda, ei sobi ning et mis on tähtsam, kas avaldus ise või vanus, tuli lühike vastus stiilis "Aitäh, teame infot täiendada. Õnneks laekus meile vaid kaks "liiga vana" avaldust". Võib-olla olen ma liiga rikutud, aga ma  ootasin mailivahetust stiilis kas "vabandust, te ei saa kandideerida, siin on link tingimustele" või "vabandame vea pärast, peaksime tõesti lähtuma sellest, mis välja kuulutasime", aga ei, hoopis stiilis "olete eeslid, et raiskasite oma aega, peaksite iseenesestmõistetavalt aru saama tingimustest, mida pole kirjas, aga pole hullu, õnneks teiesuguseid ei olnud palju".